CELEX: 62008CO0217
Language: et
Date: 2009-03-17 00:00:00
Title: Euroopa Kohtu määrus (seitsmes koda), 17. märts 2009. # Rita Mariano versus Istituto nazionale per l'assicurazione contro gli infortuni sul lavoro (INAIL). # Eelotsusetaotlus: Tribunale ordinario di Milano - Itaalia. # Kodukorra artikli 104 lõige 3 - Võrdne kohtlemine töö saamisel ja kutsealale pääsemisel - EÜ artiklid 12 ja 13 - Toitjakaotuspensioni saamine - Siseriiklikud õigusnormid, mis näevad ette üleelanud abikaasa ja üleelanud elukaaslase erineva kohtlemise. # Kohtuasi C-217/08.

Euroopa Kohtu (seitsmes koda) 17. märtsi 2009. aasta määrus – Mariano vs. Istituto nazionale per l’assicurazione contro gli infortuni sul lavoro
      (kohtuasi C‑217/08)
      Kodukorra artikli 104 lõige 3 – Võrdne kohtlemine töö saamisel ja kutsealale pääsemisel – EÜ artiklid 12 ja 13 – Toitjakaotuspensioni saamine – Siseriiklikud õigusnormid, mis näevad ette üleelanud abikaasa ja üleelanud elukaaslase erineva kohtlemise
      1.                     Euroopa Liidu kodakondsus – Asutamislepingu sätted – Võrdne kohtlemine – Diskrimineerimine kodakondsuse alusel – Keeld – Materiaalne
            kohaldamisala – Puhtalt riigisiseste olukordade välistamine (EÜ artiklid 12 ja 17) (vt punktid 17–22)
      2.                     Ühenduse õigus – Põhimõtted – Võrdne kohtlemine – Diskrimineerimine vanuse alusel – Keeld – Kohaldamisala – Diskrimineeriv
            kohtlemine, millel ei ole mingit seost ühenduse õigusega – Välistamine (EÜ artikkel 13; nõukogu direktiiv 2000/78) (vt punktid 24–27)
      3.                     Ühenduse õigus – Põhimõtted – Võrdne kohtlemine – Kohaldamisala – Siseriiklikud õigusnormid, mis näevad ette üleelanud abikaasa
            ja üleelanud elukaaslase erineva kohtlemise toitjakaotuspensioni saamisel – Diskrimineeriv kohtlemine, millel ei ole mingit
            seost ühenduse õigusega –Välistamine (EÜ artiklid 12 ja 13; nõukogu direktiiv 2000/78) (vt punktid 30 ja 31)
      Ese 
      
         
               Eelotsusetaotlus – Tribunale ordinario di Milano – EÜ artiklite 12 ja 13 tõlgendamine – Võrdne kohtlemine töö saamisel ja
                  kutsealale pääsemisel – Toitjakaotuspensioni saamine – Siseriiklikud õigusnormid, mis näevad ette üleelanud abikaasa ja kogu
                  eluks sõlmitud partnerlussuhte üleelanud poole erineva kohtlemise.
               
            Resolutsioon
      Ühenduse õigus ei sisalda diskrimineerimise keeldu, mille järgimist peavad liikmesriikide kohtud tagama, kui võimalik diskrimineeriv
         tegevus ei oma ühenduse õigusega mingit seost. Põhikohtuasjas kõne all olevatel asjaoludel ainuüksi EÜ artiklid 12 ja 13 sellist
         seost ei loo.
      
      Nende artiklitega ei ole nimetatud asjaoludel vastuolus siseriiklikud õigusnormid, mille alusel makstakse õnnetuse tagajärjel
         surnud isiku enne surma saadud töötasust 50% hüvitist üksnes tema üleelanud abikaasale ja tema alaealise lapsele makstakse
         sellest töötasust vaid 20% hüvitist.